《送楼叔韶尉东阳三首》
宋代·袁燮

尉职最亲民，亦足行所学。
吾民苟安枕，微官有余乐。
尝闻长老言，人性原不恶。
迷涂偶忘返，见善宁不怍。
君能春其初，治行乃超卓。

作者简介：（1144—1224）庆元府鄞县人，字和叔，号絜斋。师事陆九渊。孝宗淳熙八年进士。调江阴尉。浙西大饥，前往赈恤有方。宁宗即位，为太学正。庆元党禁起，以论去。召为都官郎官，迁司封郎官、国子祭酒。后为礼部侍郎。与丞相史弥远争议和事，被劾罢。起知温州，进直学士。卒谥正献。有《絜斋集》、《絜斋家塾书钞》等。